Tisztelt Érdeklődők!

Idén 1251 felvételi lapunk érkezett. Köszönjük az érdeklődést iskolánk iránt!

Ahogyan korábban jeleztük a felvételi tájékoztatóban és a honlapon is, 800 főnél jelentősen nagyobb jelentkezés esetén csak azokat tudjuk szóbeli beszélgetés keretében meghallgatni, akiknek valós esélye van arra, hogy hozzánk nyerjen felvételt.

Ennek megfelelően minden tanulmányi területen legfeljebb a felvételi keretszámunk tizenötszörösét tudjuk meghallgatni. Ez így is több, mint 1000 diák szóbeliztetését jelenti.

Abban az esetben, ha a tanuló OM azonosítóját egyetlen táblázatban sem találják meg, az azt jelenti, hogy – sokéves tapasztalat alapján – a bejutásra nincsen esély.

Ha ennek ellenére mégis élni kívánnak a szóbeli meghallgatás lehetőségével, úgy ezt a szándékukat 2022. március 3.án 16.00 óráig jelezniük kell kizárólag a felveteli@petofigimi.hu címen. Az üzenetben kérjük, hogy tüntessék fel a tanuló nevét és OM számát, illetve a kérelem rövid indoklását. Az ő meghallgatásukra várhatóan március 5-én vagy 7-én lesz lehetőség.

A közölt táblázatokban adatvédelmi okokból nevek nem szerepelnek, csak az OM azonosító és a születési dátum. Közös dokumentumban közöljük a nyelvi meghallgatással induló, magyar nyelvű beszélgetéssel záruló szóbeliket és a csak magyar nyelven folyó meghallgatások beosztását.

Lehetséges, hogy valaki angol/német meghallgatást igénylő tanulmányi területre is jelentkezett, de csak a magyar nyelvű csoportokban találja meg magát. Ez azt jelenti, hogy az 1001, 1002, 5001, 5002 kódokon nem látunk esélyt a bekerülésére, de a 7001, 7002, 8001, 8002 területek egyikén – mivel azt is megjelölte – kíváncsiak vagyunk rá.

Ha az időpont nem felel meg, egy alkalommal tudunk módosítani. Szerda délelőtt várhatóan nagyon nehéz lesz elérni a titkárságot, de kérjük legyenek türelmesek, mert olyan még nem fordult elő, hogy valaki ne kapott volna újabb időpontot. Ha csak egy mód van rá, mégis fogadják el az általunk javasolt időpontot, mert a tömeges módosítás áttekinthetetlenné teszi a szóbeli meghallgatásokat.

Minden nálunk megjelent diák kérés esetén igazolást kap a részvételről.